b'\n_START_ARTICLE_\nArginiinimeripihkahappo\n_START_SECTION_\nBiologinen rooli\n_START_PARAGRAPH_\nArginiinimeripihkahappoa syntyy osana ureakiertoa ja sitrulliini-NO-kiertoa. Sitrulliiniaminohappo reagoi asparagiinihapon kanssa arginiinimeripihkahapposyntetaasin katalysoimana ja reaktio vaatii my\xc3\xb6s ATP-molekyylin. Seuraavassa vaiheessa arginiinimeripihkahappolyaasi hajottaa arginiinimeripihkahapon fumaarihapoksi ja arginiiniksi._NEWLINE_Argininomeripihkahappoa kertyy ihmisen elimist\xc3\xb6\xc3\xb6n ja virtsaan perinn\xc3\xb6llisess\xc3\xa4 arginiinimeripihkahappolyaasin puutoksessa. T\xc3\xa4ll\xc3\xb6in urean muodostuminen on v\xc3\xa4h\xc3\xa4isemp\xc3\xa4\xc3\xa4 ja elimist\xc3\xb6n liikatyppi poistuu argininomeripihkahappona virtsan mukana.'